Rakuski rozraz

Rakuski rozraz (Veronica austriaca) je rostlina ze swójby putnikowych rostlinow (Plantaginaceae).

Po někotrych žórłach so swójbje trudownikowych rostlinow (Scrophulariaceae) přirjaduje. 

 Wopis 
Rakuski rozraz je zrunana rostlina, kotraž docpěwa wysokosć wot 10 hač 50 cm. Rostlina je zymokruta.

Stołpik je kosmaty, dołhi a šwižny.

Łopjena su lancetojte, zubate hač cyłokromne.

Kćěje wot meje hač junija. Talerjojte kćenja steja w přećiwostejnych, wjelekćenjowych, dołho stołpikatych kićach. Keluch ma pjeć kónčkow. Króna je ćmowomódra a docpěwa šěrokosć wot 11 hač 15 mm. Jich łopješka móže šěroko-owalne abo wuske być.

 Stejnišćo 
Rosće na wapnitych suchich trawnikach, kamjentnych zwisach a nawěwach.

 Rozšěrjenje 
Rostlina je w srjedźnej a wuchodnej Europje rozšěrjena.

 Sorće a poddružina 
'Crater Lake Blue' ma ćmowomódre kćenja a docpěwa wysokosć wot 30 cm.
'Royal Blue' je wjetša a ma kralmódre kćenja.
Poddružina Veronica austriaca ssp. teucrium ma 30 dołhe kćenjowe stołpiki, kotrež wjele móličkich, ćmowomódrych kćenjow njesu. Rostlina preferuje słónco a přesakliwe pódy.

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 904 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 276 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Putnikowe rostliny